Yizilayɛ mɔɔ le kɛ vanye egyinli la anwo edwɛne (2-13)
27 Kenle zɔhane, Gyihova bava ye konle dadeɛ ɛsesebɛ kpole ne mɔɔ yɛ nla la+Ahɔ Lɛveatan,* ɛwɔlɛ ne mɔɔ anwo yɛ ndɛ la anwo zo,Ɔbava yeahɔ Lɛveatan, ɛwɔlɛ ne mɔɔ kyeɛhyea ɔ nwo la anwo zo,Na ɔbahu nane kpole ne mɔɔ wɔ nyevile ne anu la.2 Bɛdo edwɛne bɛmaa ye* wɔ kenle zɔhane kɛ:“Vanye egyinli mɔɔ nuhua nwanye wu awubue!+3 Medame Gyihova a melɛbɔ nwolɛ bane a.+Mekɛ biala megugua zolɛ nzule.+Mebɔ nwolɛ bane alehyenlɛ nee aledwolɛAmaa awie anzɛkye ye.+4 Ɛya biala ɛnle me nu.+Nwane a bava mbowule nee ndile ara me nwo zo wɔ konle nu a?Mebatietia bɛ nwo zo na meayela bɛ muala.5 Tɛ ye zɔhane a, maa ɔrɛla me aranemgbole ne anu.Maa ɔ nee me ɛha anzodwolɛ nwo edwɛkɛ;Anzodwolɛ nwo edwɛkɛ a maa ɔ nee me ɛha a.”6 Mekɛ mɔɔ ɛlɛba la anu, Gyekɔbo bazɔ ndinli,Yizilayɛ babɔ ndotolo na yeayeye nya,+Na bɛbamaa aleɛ ayi azɛlɛ ne azo.+7 Asoo ɔwɔ kɛ bɛbo ye kɛ mɔɔ ahenle mɔɔ bole ye la bɔle ye la ɔ?Anzɛɛ ɔwɔ kɛ bɛku ye kɛ mɔɔ bɛhunle ye menli ne la?8 Ɛbadea nu ɛ nee ye aho wɔ mekɛ mɔɔ ɛlɛfoa ye la.Kenle mɔɔ aduduleɛ anwoma ne babɔ la, ɛbava ɛya kpole wɔavoa ye.+9 Ɔti adenle ɛhye a bɛbalua zo bɛakpɔda Gyekɔbo ɛtane ne a,+Na saa bɛye ye ɛtane ne bɛfi ɛkɛ ne a, mɔɔ bavi nu ara la ɛne:Ɔbamaa afɔlemokyea awolɛ ne mɔ kɔsɔɔtiAyɛ kɛ twɔko mɔɔ bɛdi ye motoo la,Na ɛzonlenlɛ mpila* anzɛɛ ayilevuanlɛ afɔlemokyea biala ɛnrɛha ɛkɛ.+10 Ɔluakɛ suakpole ne mɔɔ bɛhye nwolɛ bane la badɔ mgbane;Bɛbagyakyi nane adidileka ne mɔ na bɛadɔ mgbane kɛ fienemgbole nu la.+Ɛkɛ ne a ɛnlankɛ ralɛ badidi na yeala aNa ɔbali ye ngane ne mɔ.+11 Saa ɔ nye ne mɔ mɔɔ ɛfifi la wu a,Mraalɛ barabubuBɛava bɛazɔ senle.Ɔluakɛ menli ɛhye mɔ ɛnlɛ ndelebɛbo.+Ɛhye ati a bɛ Yɛvolɛ ne ɛnrɛze bɛ anwunvɔne,Yɛɛ Ahenle mɔɔ nwonle bɛ la ɛnrɛlo bɛ la.+12 Kenle zɔhane, Gyihova bakpolo ma ne avi Azule ne* mɔɔ ɛlɛse la anloa ahɔdwu Yigyibiti Azudenle* ne+ anloa, na bɛbaboɔboa bɛ nloa ngoko ngoko, O Yizilayɛma.+13 Kenle zɔhane, bɛbabɔ aweɛne kpole bie,+ na bɛdabɛ mɔɔ bɛlɛwu wɔ Aselea azɛlɛ zo+ nee bɛdabɛ mɔɔ bɛbɔ asande wɔ Yigyibiti+ la barabɔ bɛ ti aze amaa Gyihova wɔ boka nwuanzanwuanza ne azo wɔ Gyɛlusalɛm.+
dyu_Latn twi_Latn